அந்த மனிதனை லேகியோனின் பிடியிலிருந்து ஆண்டவர் விடுதலையாக்கினார்; நம்மையும் எத்தனையோ கட்டுகளிலிருந்து விடுதலையாக்கியிருக்கிறார்! இன்று நாம் ஆண்டவரையே பற்றியிருக்கிறவர்களாக இருக்கலாம். ஆனால் கர்த்தரோ, “அது போதாது, எழுந்துபோய் நீ பெற்றதைப் பிறருக்கும் அறிவி. அவர்களும் விடுதலை பெறட்டும்” என்று கூறுகிறார். இயேசுவுக்குச் சாட்சியாய் வாழவும், அவர் செய்த நன்மைகளைக் கூறி அறிவிக்கவும் நாம் தாமதிப்பது எப்படி? அவர் நம்மை விடுவித்தாரல்லவா!